Џеп код Фалеза
Џеп код Фалеза или битка за Фалески џеп (12–21. август 1944) је била одлучујући сукоб битке за Нормандију у Другом светском рату. Око Фалеза је створен џеп у којем су западни Савезници опколили немачку групу армија Б, са 7. армијом и 5. оклопном армијом. Битка се окончала уништењем највећег дела групе армија Б западно од реке Сене, што је Савезницима отворило пут ка Паризу и немачкој граници.